**POROČILO GORNIŠKEGA TABORA NA MALI PLANINI, 22.6. – 25.6.**

Tabor je potekal po spodnjem programu:

|  |
| --- |
| **petek, 22. 6. 2012** [Knafelčeva markacija](http://sl.wikipedia.org/wiki/Slika:Markacija.png) |
| - zbor udeležencev ob 17. uri na planini Kisovec, vzpon v spremstvu staršev: Planina Kisovec (1250 m)–sapna steza–Domžalski dom na Mali planini (1534 m) |
| - prihod ob 18.15 v Domžalski dom na Mali planini |
| - namestitev v sobah, razporeditev v skupine, predstavitev doma in okolice |
| - večerja 19.30 |
| - vris današnjega vremena na plakat Kaj pa vreme? 20.00 |
| - spoznavne igrice: imena, Le v šolo nikar, pesmice 20. – 20.30 |
| - podrobna priprava za prvi izlet: izbor opreme, zlaganje nahrbtnika, priprava malice, napotki za hojo 20.30 – 21.00 |
| - večer ob lučkah na Poljanskem robu (1570 m) ob zgodbi o življenju gora, ogled migetanja luči v dolini, mahanje staršem in znancem 21.00 – 21.45 |
| - umivanje in spanje 22.00 |

Ob odhodu s planine Kisovec smo čakali dva udeleženca, eden je zamujal, drugi pa niso javili, da ne bodo prišli. Starši so me šele kasneje poklicali, da se otrok zaradi bolezni ne bo udeležil tabora.

Otroke smo namestili po sobah, upoštevali smo njihove želje, večina so bratje in sestre želeli biti skupaj.

Prvi dan je bilo malo časa za spoznavne igre, kar ni bil problem, saj so se večina že poznali z izletov. Izpeljali smo pripravo in večerni sprehod do Poljanskega roba.

Po prebrani pravljici so otroci brez težav zaspali. Ponoči so nekateri mlajši, ki so spali v spalnih vrečah padali dol iz postelje.

|  |
| --- |
| **sobota, 23. 6. 2012** [Knafelčeva markacija](http://sl.wikipedia.org/wiki/Slika:Markacija.png) |
| - vstajanje 7.00 |
| - umivanje in pospravljanje postelj |
| - zajtrk 7.30 |
| - priprava na izlet 8.00 |
| * Izlet |
| - kosilo 13.30 |
| - počitek do 15.00 |
| - popoldanske delavnice: pravljice in uod v kresno noč, čutne rože in divji mož 15.00 – 16.00 |
| - malica 16.30 |
| - igre zunaj: športne igre (nogomet, frizbi, badminton, skrivanje), izdelovanje venčkov, treniranje kresnih pesmi in priprava tabornega ognja 17.00 – 19.15 |
| - večerja 19.30 |
| * Dežurna skupina poskrbi za vris današnjega vremena na plakat |
| - taborni ogenj na temo kresna noč |
| - umivanje in spanje 22.00 |

Tabora se je uedeležila večina udeležencev, ki redno hodijo na naše izlete, zato ni bilo težav s hojo in opremo, uporabo opreme, vedenjem na izletu.

Skupina je zelo dobro hodila, težave so bile le na posameznih delih s hojo in odnosi z enim posameznikom. Izkazalo se je, da ta udeleženec tudi slabo sliši, zaradi tega težko komunicira z ostalimi in deluje kot neprilagojen oz. otrok, ki ima težave s socializacijo in sprejemanjem previl igre, omejitev ter potrebuje veliko pozornosti.

Med izletom smo izvedli posamezne igre za povezovanje skupine, sodelovanje, druženje in spoznavanje.

Udeležence je bilo potrebno stalno nadzorovati, tudi pri igri, saj občasno zaidejo v konflikte, ki jih rešujejo s pestmi.

Ob tabornem ognju so v čiti tišini in zelo pozorno poslušali Irenine pravljice. Tudi starejše otroke so pravljice zelo pritegnile. Izkazalo se je, da je potrebno ob taborenem ognju zelo natančno pripraviti, strukturirati večer.

|  |
| --- |
| **nedelja, 24. 6. 2012** [Knafelčeva markacija](http://sl.wikipedia.org/wiki/Slika:Markacija.png) |
| - vstajanje 7.00 |
| - umivanje in pospravljanje postelj |
| - zajtrk 7.30 |
| - priprava na izlet in odhod na izlet in analiza izleta ob koncu |
| - kosilo 14.00 |
| - počitek in pospravljanje do 15.30 |
| - obisk gorskega reševalca iz postaje Gorske reševalne zveze Slovenije, postaja v Kamniku: iskanje do 16.30 |
| - malica 17.00 |
| - delavnice vpis dnevnikov Mladi planinec, perlice, ocenjevanje sob  - analiza izleta in dneva |
| - večerja 19.30 |
| - vris današnjega vremena na plakat Kaj pa vreme? |
| * Priprava na družabni večer |
| - družabvni večer v koči: lutkovna igrica in podajanje čebule |
| - umivanje in spanje ob 22.00 |

Obisk gorskega reševalca je vsako leto zelo zanimiva tema. Tako je bilo tudi letos. Na otroke pusti zelo močan vtis, kar se je izkazalo tudi preko lutkovnih igric, ki so jih prikazali.

Preveč časa smo se na izletu zadržali pri plezanju (po trije v skupini so preplezali dve varianti). Vmesni čas smo zapolnili z družabnimi igrami, a so predolgo dolgo trajale. Med izletom smo izpeljali tudi igro zaupanja pri vodenju slepega.

|  |
| --- |
| **ponedeljek, 25. 6. 2012** [Knafelčeva markacija](http://sl.wikipedia.org/wiki/Slika:Markacija.png) |
| - vstajanje 7.00 |
| - umivanje in pospravljanje postelj |
| - zajtrk |
| - priprava na izlet in izlet, kratka analiza izleta in tabora |
| * Povratek in pospravljanje sob ob 12.00 |
| * Kosilo ob 12.30 |
| * Pakiranje |
| - 13.30 analiza tabora s starši (s pomočjo rok, na katere so si napisali oporne točke) |
| * Pakiranje in pospravljanje |
| - ob 14.00 prihod staršev in spust v spremstvu staršev do planine Kisovec: Domžalski dom na Mali planini (1534 m)–sapna steza–Planina Kisovec (1250 m) |

Analiza tabora s starši se je izkazala za zalo dobro, saj so starši slišali kaj vse smo počeli, kaj jim je bilo všeč in kako so se otroci imeli lepo. Tudi uporaba obrisov rok z napisanimi vtisi se je obnesla, saj se otroci niso ponavljali pri analizi. Vsak je povedal nekaj drugega, tako, da so starši lahko dobili celostno sliko o taboru.

Nabolj všeč so jim bile pravljice, plezanje, obisk grobov divjih mož in jame v Dovji griči, taborni igenj, obisk reševalca, nočni pohod, večerne pravljice...

Tik pred odhodom nas je obiskal tudi novinar radia Ognjišče in posnel vtise udeležencev za oddajo.

Starši so prišli pravočasno in se z otroki odpravili v dolino.

Mateja Peršolja